JohanHeinsen/ENO huggingface dataset:
Aalborg Stiftstidende, 1845-05-24
De forenede Staters Gesandt har forladt Mexico. - Deres til den mexicanske Havbugt bestemte Escadre en allerede den 17de April bleven seet i Nærheden af BahamaØerne. – Santa Annas Proces er endnu ikke endt, men skrider meget langsomt frem. Hans Helbred skal have forværret sig meget.
Aalborg Stiftstidende, 1845-05-24
De hessiske Prindser af Kasseler=Linien, Arvinger efter den i Frankfurt for flere Aar siden afdøde Landgrev Friedrich, Onkel til Kurfyrst Vilhelm den 2den, ere nylig indtrufne til Rumpenheim ved Hanau, hvor efter endt Parlamentssession ogsaa Hertugen af Cambringe med Gemalinde vil indfinde sig. Efter at Formodning skal der finde en Familie-Raadslagning Sted om et nyt Giftermaal for Prinds Frederik, der ikke blot som præsumtiv Tronarving til Churhessen, men ogsaa formedelst hans Udsigter til Danmarks Krone, er et i politisk Henseende vigtigt Parti. Forslag derom skulde allerede være gjorte af den Familie, som hans afdøde Gemalinde hørte til, og da nu Storfyrstinde Helene af Rusland med sine 2 Døttre vel allerede i disse Dage er kommen til Badet Jschl, hvorhen ogsaa Hertugen, af Nassau vilde begive sig, saa mener man, at der er et dobbelt Formælingsproject i Værk, ved hvis Udførelse 2 russiske Prindsesser vilde blive kaldte til at deele Tronen med tydske Souverainer.
Aalborg Stiftstidende, 1845-05-24
Nyeste Postefterretninger. Af en af Sir Charles Napier i det engelske Underhuus, under en Discussion om Flaadens Bemanding, holdt Tale, seer man iblandt Andet, at Commandoen over den Øvelseseskadre paa 8 Linieskibe, der bliver udrustet, allerede har været ham tilbudt, men at Regjeringen igjen har betænkt sig, fordi han var for meget "Partimand, han hører især til Hovedmodstanderne af den utilstrækkelige bemanding af Skibene, og er overhovedet, som bekjendt, ikke sparsom med sin Dadel over det i Admiralitetet fremherskende System.
Aalborg Stiftstidende, 1845-05-24
Commandoen over Eskadren vil Rear-Admiral Hyde Parker erholde i hans Sted. - Lord Palmerston har atter indledet en Discussion over Regjeringens Forholdsregler med Hensyn til Slavehandelens Undertrykkelse, der kun var af liden Betydenhed. Blandt Andet vilde han vide, at de nuværende Forhandlinger imellem Frankrig og England ikke havde ført til noget andet Resultat end den Beslutning, at forstyrre barracoons paa den africanske Kyst og blokere Kysten selv strængt, Forholdsregler, som den forrige Regjering allerede havde bragt til Udførelse, og som det nuværende Ministerium kun havde ophævet af svag Eftergivenhed imod de franske Slavehandleres Skrig. Af historisk Jnteresse er Lord Palmerstons Paastand, at Frankrig aldrig vilde have vægret sig ved at ratificere Visitationstractaten af 1840 hvis Ministeriet Peel ikke havde forsømt det rette Tidspunct til at forlange denne Ratification endnu for det franske Deputeretkammers Sammentræden.
Aalborg Stiftstidende, 1845-05-24
De engelske og franske Charges d'affaires for Tejasder havde begivet sig til Præsidenten Anson Jones i Washington, ere igjen komne tilbage til Galveston, og deres fælles Bestræbelser for, at gjøre Foreningen af Tejas med de forenede Stater til Jntet, skulle have været heldige. Tejas vil efter al Sandsynlighed ikke slutte sig til Unionen. Den græske Patriarch Germanos har indgivet Ansøgning om Entledigelse til Porten, for at undgaae den ham truende Storm, og Porten har befalet Synoden at skride til et nyt Valg. Hans Fald er mindre hidført af politiske Bevæggrunde, end af personlig Egennytte, denne store sympathiske Nerve i den byzantinske Kirkeorganisme. Han havde 3 Partier imod sig, af hvilke hvert vil have dets Candidat til Patriarch og derved vinde Noget. Man har, for at stemme Porten imod Germanos, bildt den ind, at han havde hengivet sig til Rusland, en ganske ugrundet Anklage, da Rusland meget mere har arbeidet imod ham i Stilhed, og han selv stedse har viist sig meer og meer antirussisk.
Aalborg Stiftstidende, 1845-05-24
Medens de catholske Blade og mange Correspondenter Schweitz i deres Beretninger gjøre sig al mulig Umage, for at skildre Luzernerne efter deres Seir som fromme Folk vise disse sig i Privatbreve virkelig som hjerteløse Barbarer, ja der bliver tillagt dem Skjændigheder, som man neppe erindrer sig fra den franske Revolutions vildeste Dage. – Alle ere enige om, at Dr. Steigers Henrettelse vilde give Anledning til Gjenudbruddet af Borgerkrigen i Schweitz, men at der netop derfor ikke vil blive Noget af den.
Aalborg Stiftstidende, 1845-05-24
I de nordlige Dele af Kirkestaten hersker vedvarende Forstemning. General Zamboni, den samme, der i Aaret 1831 reddede Paven Kirkestaten fra den bekjendte fra Moden indbrudte politiske Katastrophe, er bleven bemyndiget til en almindelig Troppeinspection i de forskjellige Provindser og er allerede afreist fra Rom. Jkke blot i Provindserne, men ogsaa i Rom finde natlige Arrestationer Sted. Politiets specielle Opsigt har aldrig været saa stræng Staden Mexico er den 7de April bleven hjemsøgt afet Jordskjælv, der skal have anrettet megen Skade. Efter Beskrivelsen i Bladet Siglo begyndte Naturphænomenet Kl. 3, 52 om Eftermiddagen, vedvarede omtrent i 2 Minuter og havde en Retning fra Nord til Syd. Stodene vare heftigere, end man nogensinde for mindes at have oplevet dem der tillands. Brolægningen i Gaderne revnede, Træerne bøiede sig, og paa de høiere Bygninger bemærkede man en betydelig Vaklen. Næsten intet Huus, ja ingen Dør er sluppen uden Revner; flere Bygninger ere aldeles sammenstyrtede, andre faldefærdige. Et Par af Kirkerne have ogsaa lidt meget; St. Lazarus=Hospitalet ligger i Gruus, og Vandledningen har paa flere Steder taget Skade.
Aalborg Stiftstidende, 1845-05-24
Det pragtfulde St. Theresia-Capel existerer ikke meere; dets Kuppel styrtede sammen ved det første Stød. Lykkeligviis satte Jngen Livet til derved; men af andre sammenstyrtede Bygninger havde man allerede samme Dags Aften udgravet en Snees Lig.
Aalborg Stiftstidende, 1845-05-24
Breve fra Barramqvilla melde den til en nærmere Stadfæstelse trængende Efterretning, at de ved den vestlige Bred af Magdalenefloden liggende Maraqvitasletter have lidt en frygtelig Ulykke. Et af de sneebedækkede Andes Bjerge er sunket ned og har overstrømmet dem med Dynd, Snee og Sand i en Omkreds af 6 Qvadrat Leguas, og nærmest ved Bjerget i en saadan Høide, at de høieste Træer ere skjulte derunder. Henved 1000 Menneskeer skulle være omkomne derved Maraqvitasletterne ere 2 Dagsreiser fra Bogota og dyrkede som Tobaksplantager, af hvilke altsaa den største Deel vilde være tilintetgjort.
Aalborg Stiftstidende, 1845-05-24
Fædrelandet. Kjøbenhavn, den 20de Mai. Fra de syv patriotiske Mænd, som have paataget sig at lede danske Borgeres Medvirkning til Danskhedens Bevarelse og Opreisning i Hertugdømmet Slesvig, er udkommen en Beretning om disse Bestræbelsers Fremgang i Aaret 1844. Hvad denne Sags Popularitet angaaer, da – yttrer "Nyt Aftenblad, er den saa udbredt og saa grundfæstet som ønskes kan, den strækker sig saa vidt som Sproget, og er, ligesom dette, et Foreningspunct for Nationen, der er hævet ud over den Kreds, der er undergivet Meningsforskjelligheder. J det danske Folk har den ingen Modstandere og dog kan den, som man vil see, ikke siges at være uden Modstand; thi Følelsen for Sagen, saa levende den kan være, er dog ikke stærk nok til at den kan godtgjøre sig paa den Maade, Forholdene udkræve, den giver sig ikke tilstrækkelig tilkjende i hine utrættelige Mænds Regnskaber, disse see sig ikke understøttede saa almindeligt og saa kraftigt som er fornødent og som man maa haabe efterhaanden bliver Tilfældet, eftersom det kommer til Anerkjendelse, at det er i det slesvigske Anliggende at vi bør concentrere alle alvorlige Bestræbelser.
Aalborg Stiftstidende, 1845-05-24
Høiesteret har i sidstafvigte Uge paakiendt en imod Anders Jensen for attenteret Mord anlagt Sag, hvis nærmere Omstændigheder vi, da den tidligere har været omtalt, her skulle meddele, saaledes som de fremgaae af Tiltaltes egen Tilstaaelse, i Forbindelse med hvad der iøvrigt er oplyst under Sagen:
Aalborg Stiftstidende, 1845-05-24
Den 13de dennes bragtes den saa almindeligt elskede Amtmandinde Krabbe i Rønne til sit sidste Hvilested. Et særdeles talrigt Følge, deels fra selve Byen og deels fra hele Landet, havde indfundet sig i Sørgehuset, for at bevise den Høitagtede den sidste Ære. Civile og militaire Embedsmænd udbare hende af Sørgehuset, og Byens Borgere dernæst til Kirken, hvor hun modtoges ved Indgangen af 12 sortklædte Børn af Asylet (hvis Stifterinde hun var), hver med en Krands og en Blomsterkurv. Kisten nedsattes for Alteret under Orgelpræludium, og efterat dernæst 24 Herrer, og Damer havde afsjunget en særdeles smuk Choral, holdt Provst Steenberg en saare gribende Tale, hvis Theema var: Her hviler en from Qvinde!" Derefter blev sjunget Slutningen af Choralen. Asylbørnene lagde deres Krandse paa Kisten, og stode omkring den i en Kreds, ud til Kirkegaarden gik de foran og strøede Blomster af Kurvene. Dybt var Jndtrykket paa Alles Hjerter, og intet Øie var uden Taarer. (Bornh. Av.)
Aalborg Stiftstidende, 1845-05-24
Den i Anledning af den bekjendte Takadresse fra de 21 Landsoldater anlagte Sag er nu paakiendt, og er Vagtskriver, Dannebrogsmand Könisch idømt 5 Dages Arrest, Concipisten af Takadressen (en Foureer) ligeledes 5 Dages Arrest, en af de 21 til 2 Gange 5 Dages Fængsel paa Vand og Brød og en Anden til 24 Timers Cachotstraf. (Rendsb. Ugebl.)
Aalborg Stiftstidende, 1845-05-24
Den 9de ds. blev i Staden Slesvig paa Theatret opført et Festspil i Anledning af Prindsstatholderens Gemalindes Fødselsdag; hele den hertugelige Familie var tilstede. J Stykket optraadte Demoiselle Lebrun som "der Zeitgeist i et pragtfuldt trefarvet Costume, med Hovedet bekrandset af Egeløv og i den høire Haand en Fane, smykket med Hertugdømmernes forenede Vaabener; Fanen sænkede hun foran Fyrstepartet ofv. see det Udførlige i Jtzehoeren!
Aalborg Stiftstidende, 1845-05-24
J den kgl. Mønt i Altona møntes i denne Tid Speciesdalere, hvortil for en Deel de efterhaanden smeltede Couranttolvskillinger anvendes.
Aalborg Stiftstidende, 1845-05-24
Hamborg Børscours, den 20de Mai. Bordeaux 189 3. Petersborg 34. London k. S. 13 Mk. 11 ½. Madrid 45. Lissabon 48 1/2. Amsterdam k. S. 35. 95. Spec. 1/2 bedre. Louis, & Frederiksd'orer 11 Mk. 2 1/2 s.
Aalborg Stiftstidende, 1845-05-24
Hals Skibsliste. Jndk. D. 20de Mai. H. F. Petersen f. Kbhvn, m. Stykg C. Brouet f. Læs, ball. D. 21de : A. A. og I. A. Føyen samt O. P. Gunnersted, Alle f. Grenaa, best. t. Tønsb. m. Korn og Kartofler (udg. d. 22de). H. Lyster f. Engl. m. Steenkul. - Udg. D. 20de : I. Kärre t. Marstr. D. 22de: C. Bouet t. Læss, ball. P. Johansen t. Østerr., H. Thorbjørnsen og A. F. Andersen i Tønsb., A. Pedersen t. Sandefj., O. J. Olsen t. Frdhald., C. A. Sørensen t. Krag; Alle m. Korn, Fedevarer og Kartofl. – Vinden den 22de: Stille, klar Luft.
Aalborg Stiftstidende, 1845-05-24
Reisende. Ankomne. Med Dagvognen i Torsdags: f. Randers, Mad. Nellemann, Jfr. Østergaard, Hr. Møller, Mad. Jensen, f. Hobro. Strandingscommiss. Schmidt.
Aalborg Stiftstidende, 1845-05-24
Afreiste. Med "Iris" t. Kbhavn, i Torsdags : Pastorinde Bruun m. Datter, Cancelliraad Strøyberg, Arveforpagter Hjorth m. Kone, Jfr. Hjorth, Mad. Trojel, Fru Schindel, Fru Sødring, Cand. juris Sødring, Stiftsprovst Dr. Hald, Hr. E. Thorbrøgger, Komd. Grønnerup, Student Kjellerup, Polytechniker Carl Kruger, Tobaksbinderm. Hiicke, Consul C. H. Nielsen, Komd. Ole Green, Overlærer Colding, Handelsbetj. Philipson, Apotheker Holm, Skibscapit., Porcellainshandler Lassen, Pastor Tilemann, Apotheker Gross, Propriet. Schonau, Komd. Brix, Student, W. Ring, Pharmacent Eggert, Jfr. Wulff. Skomagerso. Christensen, Jfr. Carol. Sødring, Student Blichfeldt, Kunst handler Hansen, Førstelev Truelsen, Jfr. Greisen, Hr. A. T. Hjorth, Værtshuusholder Schmith, Studenterne J. og P. Christensen, Forvalter Sørensen, Hr. H. Friis, Arbeidsmand Rotterup m. Kone og 2 Børn, Bagerlærl. Hansen, Student Petersen, 82 Dækspass. Til Hals: Proprietair Mørch. (Jalt 129 Passagerer.)¬
Aalborg Stiftstidende, 1845-05-24
J Tallotteriets 1402den Trækning i Wandsbek udkom: No 61. 5. 83. 27. 41.
Aalborg Stiftstidende, 1845-05-24
Bekjendtgjørelser. At vort kjære og eneste Barn, Wilhelmine Dorothea, 11 Maaneder gammel, blev os ved Døden berøvet den 21de Mai, bekjendtgjøres herved sørgeligst for fraværende Slægt og Venner. A. P. Andersen. C. D. Andersen, født Wang.
Aalborg Stiftstidende, 1845-05-24
Da de, som ønske Börn indsatte i Aalborg Cathedralskole, skylde efter Skfd. § 64 at anmelde Disse 4 Maaneder for det nye Skoleaar, begynder, maa jeg anmode vedkommende Forældre og Foresatte, med Hensyn til indeværende Aar, jo før jo hellere at gjöre denne Anmeldelse, hvori nøie opgives Barnets hidtil nydte Underviisning og Fremgang. Disse Anmeldelser, som maae ledsages af Döbe- og Koppe-Attester, modtages af Undertegnede, naar de i det seneste sendes forinden St. Hans Dag. Aalborg, den 19de Mai 1845. Tauber.
Aalborg Stiftstidende, 1845-05-24
Mandagen den 26de Mai, om Eftermiddagen Kl. 1, afholdes Skiveskydning paa "det broderlige Skytte laugs" Skydebane, hvor Deeltagerne have at give Møde Time for Skydningens Begyndelse, under de vedtagne Mulcter. Directionen.
Aalborg Stiftstidende, 1845-05-24
Ved denne Maaneds Slutning ophører mit Røgeri for i Sommer paa Teglgaarden. C. Møller.
Aalborg Stiftstidende, 1845-05-24
Da min Tjenestekarl Lars Justsen, født i Qvindberg, er bortgaaet af Tjenesten uden at være mig lovlig fraskilt, anmodes Alle og Enhver ei at huse eller hæle ham. Eeget i Horsens Sogn, den 22de Mai 1845. P. Heiberg.
Aalborg Stiftstidende, 1845-05-24
En duelig Smedesvend, der har arbeidet paa et Jernstøberi, kan strax erholde Beskjæftigelse paa Jernstøberiet i Thisted. Vedkommende ville behage at henvende sig enten directe til Jernstøber Krogh i Thisted, eller til Adressecontoiret i Aalborg.
Aalborg Stiftstidende, 1845-05-24
Aalborg-Paquetten, Skipper H. F. Petersen, afseiler bestemt først i næste Uge og medtager Fragtgods. Beliggende ved Toldboden.
Aalborg Stiftstidende, 1845-05-24
Skipper K. R. Fischer afgaaer om nogle Dage til Kiel og medtager Passagerer og Fragtgods. Fartøiet er beliggende i Østeraa.
Aalborg Stiftstidende, 1845-05-24
Leilighed til Pintsemarked. En Stueetage, som ligger lige over for Gjæstgivergaarden, kan erholdes tilleie til anstundende Pintsemarked, til Handlende, helst til en Manufacturhandler. Forseglet Billet bedes indlagt snarest muligt paa Adressecontoiret, mærket K. 2de Værelser og Pulterkammer, med og uden Meublement, ere strax at faae tilleie hos Maler T. S. Poulsen, paa Vestergade.
Aalborg Stiftstidende, 1845-05-24
Hvor en smuk og beqvem Beboelse strax eller til Michaeli er tilleie anviser Avisexpeditionen.
Aalborg Stiftstidende, 1845-05-24
Et honnet Fruentimmer, som syer raskt og propert, kan faae stadigt Arbeide i Sommer, naar hun melder sig paa Adressecomptoiret. Behag at mærke. S. Dunst, Blikkenslager, anbefaler sig til forestaaende Pintsemarked med et Udvalg af Messingarbeide, saasom: Thee- og Caffemaskiner, Tragtkander, argantiske Lamper, saa og Messing=Spytte bakker i nye Facons; af Bliktøi, smukke Gele- og Kage Forme, samt alt til Blikkenslagerprofessionen henhørende, der sælges til Nutidens billigste Priser. - Min Boutik er saavel paa Torvet som i min Bopæl.
Aalborg Stiftstidende, 1845-05-24
Nyt Farveri og Trykkeri, Slotsgade Nr. 519.
Aalborg Stiftstidende, 1845-05-24
Da jeg er bleven meddeelt kongl. allernaadigst Bevilling til at anlægge og drive et Farveri og Trykkeri her i Staden, bringes herved til Kundskab, saavel for Uden som Jndenbyesboende, at jeg modtager alle Slags til dette Fag henhørende Gjenstande, til Farvning, Trykning, Presning, Stampning, Overskjæring og Decartering. Reel Behandling og hurtig Expedition forsikkres. Th. Lustrup.
Aalborg Stiftstidende, 1845-05-24
Et stort Udvalg af nye Mode Varer, som jeg i disse Dage har medbragt fra Hamborg, anbefales til det ærede Publicum. Jacob Philipson.
Aalborg Stiftstidende, 1845-05-24
Malede Skjærmbrædter staae færdige tilsalg hos Maler Poulsen paa Vestergade.
Aalborg Stiftstidende, 1845-05-24
Af mit Jndkjøb i Manufacturvarer paa minForaarsreise d. A. - er idag hjemkommen største Deelen i bedste Udvalg, særdeles med Hensyn til Sortiment og Mynstre, som anbefales til Nutidens billigste Priser af J. S. Schjørring.
Aalborg Stiftstidende, 1845-05-24
At jeg i Hr. P. Brix's Gaard paa Gammeltorv her i Byen har etableret Boutikhandel med alle dertil hørende Slags Urte- og Hørkræmmer-Varer m. m., dette skulde jeg ikke undlade at bekjendtgjøre, idet jeg tillige anbefaler mig til mine ærede Velyndere og Bekjendte, forsikkrende om den reeleste Behandling i enhver Henseende. Aalborg, den 22de Mai 1845. J. B. Sivertsen. Th. Rinchlews Værksted ved Vesterraa er for i Sommer aabent og er forsynet med alt Slags Smør=Arbeide, gode Meieribotter af Eeg og Bøg m. m. Bødkerarbeider, Alt til de billigste Priser. Et udmærket godt Badekar er tilkjøbs.
Aalborg Stiftstidende, 1845-05-24
Lommebog for Handlende, indeholdende en fuldstændig Oversigt over alle fremmede Staters Mynt, Maal og Vægt, beregnet med særdeles Hensyn til Danmark og Norge, udarbeidet af Haldur R. Gruner, heftet 1 Rbd.
Aalborg Stiftstidende, 1845-05-24
Brevbog for Handlende, udarbeidet af Haldur R. Gruner, heftet 1 Rbd.
Aalborg Stiftstidende, 1845-05-24
Haandbog i Vexelretten for Kongeriget Danmark og Staden Flensborg ved Procurator Bonnesen, 56 s. Faaes i Den Ree'ske Boghandling i Fjerdinger og mindre Meierismør Jagt faaes hos S. Levinsen. For Menigmand. Lægebog for dem, som ikke kunne faae betimelig Lægehjælp, af Bataillonschirurg Aug. Thornam, 3die forøgede Oplag, heftet 48 s., indb. 54 s. Denne Bog, som indeholder Forskrifter for Behandlingen af pludselig paakommende Sygdomme, og Legemsbræk, kan med Tryghed anbefales til Anskaffelse i alle Huse, og isærdeleshed for dem, som ere langt fjernede fra Lægehjælp. Faaes i Den Reeske Boghandling, Speile og Speilglas i forskjellige Størrelser samt Skilderier og Rammer faaes meget billig hos N. P. Knachergaard.
Aalborg Stiftstidende, 1845-05-24
Godt conserveret holsteensk Frugt kan bekommes til billig Priis hos Skipper Golstorff. Høker Hansen kjøber Smør til de høieste Priser.
Aalborg Stiftstidende, 1845-05-24
Et næsten nyt Birketræes politeret Stolpe-Sengested til 2de Personer anvises tilkjøbs for meget billig Priis af Grønnerup.
Aalborg Stiftstidende, 1845-05-24
Tirsdagen den 3die Juni næstkommende, Formiddag Kl. 10, bliver paa denne Byes Raadstue, efter Begjæring, af Skolecommissionen, afholdt offentlig Licitation over Opførelsen af en ny Skolebygning heri Staden. Tegning, Overslag og Conditioner henligge til Eftersyn hos Procurator Møller. Aalborg, den 22de Mai 1845. Paa Auctionsdirecteurens Vegne C. Hansen, Fuldm.
Aalborg Stiftstidende, 1845-05-24
Mandagen den 26de dennes, om Formiddagen Kl. 9, bliver, paa Aalborg Raadstue, afholdt offentlig Licitation over Opførelsen eller Omsætningen af en Steenkiste paa Aalborg=Hadsunds Landevei, imellem Leiberg og Hedegaardene, efter Conditioner og Overslag, som forinden ere til Eftersyn paa mit Contoir. Aalborg Byfoged= og Birkedommer- samt Fleskum Herreds Contoir, den 19de Mai 1845. Wølfferdt.
Aalborg Stiftstidende, 1845-05-24
Jfølge Aalborg Stiftamts Ordre bliver Mandagen den 9de Juni førstkommende, Formiddag Kl. 10, paa Thingstedet i Hobro afholdt offentlig Licitation over Istandsættelsen af Broen syd for Stiftrup Mølle paa Landeveien fra Løgstør til Viborg og Hvalpsund, hvortil Omkostningerne, ifølge Overslaget, ere beregnede til 75 Rbd. 40 s. Overslag og Conditioner ere forinden Licitationen fra idag af til Eftersyn her paa Contoiret. Gislum Herreds Contoir i Hobro, den 21de Mai 1845. Høyer.
Aalborg Stiftstidende, 1845-05-24
Tirsdagen den 3die Juni næstkommende, Formiddag Kl. 10, bliver afholdt Auction i Skolegadens Fattighuus over afdøde Lemmers Efterladenskaber, saasom: Sengeklæder, Sengesteder, Dragkister, Commoder, Klædekister, Borde, Stole, Gangklæder, Kjøkkentøi m.v.: Varerne udleveres Dagen efter Auctionen og betales da contant, men Kjøberne betale intet Salair. Aalborg, den 23de Mai 1845. Davidsen, Forstander.
Aalborg Stiftstidende, 1845-05-24
Tirsdagen den 27de Mai næstkommende, Formiddag Kl. 10, bliver, efter Begjæring af denne Byes Skolecommission, afholdt offentlig Auction udi og over Gaarden Nr. 254 i Jomfru Ane-Gade. Conditionerne ligge til Eftersyn hos Procurator Møller. Aalborg, den 7de Mai 1845. A. Mørch.
Aalborg Stiftstidende, 1845-05-24
Tirsdagen den 27de Mai næstkommende, Formiddag Kl. 11, bliver, efter Begjæring af denne Byes Skolecommission, afholdt offentlig Auction udi og over Gaarden Nr. 543 paa Nørregade heri Staden. Conditionerne ligge til Eftersyn hos Procurator Møller. Aalborg, den 7de Mai 1845. A. Mørch. Dette Hr. redigeret af N. Chr. Corch.
Aalborg Stiftstidende, 1845-05-26
Aalborg Stiftstidende. Adresse-Avis. Aar 1845. No 103. Mandagen den 26de Mai. Denne Avis, som udgives af Jens Chr. Borch & Julie Røe og redigeres af Bernhard Ree, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-05-26
Udlandet. Den 17de Mai førtes Dr. Steigers Proces for Overretten i Luzern. Retstilfældet blev her meer, end for Criminalretten, hvori blot sad 5 Mænd uden at juridisk eller almindelig Dannelse, belyst fra den retslige Side, og Sagen blev bragt til det Punct, at der opstod Spørgsmaal, om den Anklagede selv efter Lovens fuldeste Strænghed kunde dømmes til Døden. Derfor fulgte ogsaa Bekræftelsen, af den første Jnstants's Dødsdom kun med en Overvægt af een Stemme. Af 10 Dommere stemmede nemlig 7 for Døden og 3 for Livet; men til en Dødsdom behøves 2/3 af Stemmerne. Det er neppe Tvivl underkastet, at flere Stemmer vilde være givne imod Dødsdommen, hvis ikke den fatale Omstændighed havde været, at de nye Valg til Overretten foregaae i næste Uge. Hvem der stemmede imod hans Død, kunde intet Haab have om at blive valgt igjen. Dette er vistnok et sørgeligt Phænomen, men passende til alle øvrige Tilstande i Landet. Sensationen over denne Dom er ualmindelig stor. Det sidste Haab beroer nu blot paa det store Raad.
Aalborg Stiftstidende, 1845-05-26
Over Marseille ere meget gunstige Efterretninger indløbne fra Algier. Opstanden i Dahara er fuldkommen dæmpet; Kabylernes fleste Høvdinger have tilbudt deres, kun under strænge Betingelser antagne, Underkastelse. Græshoppe sværme vise sig i en saa frygtelig Mængde, at man frygter for, at Uddunstningen af de døde Hobe, der blive liggende skal fremkalde smitteende Sygdomme. Marschal Bugeand, skal nu, mener man, tænke paa at drage mod Bugia, Kabyliens Middelpunct.
Aalborg Stiftstidende, 1845-05-26
Det franske Cabinet har meget bestemt erklæret sig imod Projectet om en Formæling imellem Dronning Ja bella og en Prinds af Huset Coburg. Det er iøvrigt ingensteds blevet gunstigt optaget paa Continentet. – Debatterne over Nordbanen slæbe sig møisommeligt frem. Den ene Dag, da der skulde discuteres om en Sidebane, der var forlangt af Departementet Pas de Calais, var Kammeret ikke fuldtalligt; man maatte derfor opsætte Afstemningen til den følgende Dag, og da var det heller ikke fuldtalligt. Som bekjendt, forekommer et saadant Tilfælde hyppigere i England end i Frankrig, endskjøndt der i Frankrig bliver forlangt et Medlem meer end Halvdelen af Medlemmerne, og Parlamentet endnu delibereres med 40 Medlemmer. Men hvorfor forlanger man ogsaa Tiestedeværelsen af et stort Antal Medlemmer ved tørre, locale eller techniske, med mange Tal og Beregninger indviklede Anliggender; hvorfor forbeholder man ikke en saadan Forsamling de store, almindelige, principielle Spørgsmaal og ladet Specialiteterne og Enkelthederne prøve af særegne Committeer, Den 27de April er Spaniens Concordat med Rom blevet undertegnet. Paven anerkjender Dronning Jsabella og de afsluttede Salg af Nationalgodserne.
Aalborg Stiftstidende, 1845-05-26
J Christiania har man feiret den 17de Mai meget høitideligt. Dronningen er nu afreist med Prinds Gustav til Stockholm.